རྒྱ་གཞུང་གིས་ཁོང་འཇུ་བཟུང་བྱས་མ་ཐག་ནས།ས་ཚུགས་གལ་ཆེ་བར་ལྐོག་མིག་གྲངས་ལས་འདས་པ་ཡོད་མུས་ལ།ལི་ཐང་གི་ས་ཁུལ་ཁྱོན་ཡོངས་སུ་རྒྱ་ནག་གི་ཞི་བའི་ཉུལ་ཞིབ་རུ་ཁག་གི་མི་སྣ་རྣམས་མངོན་གསལ་དོད་དུ་ཕྱིན་པ་དང་།དྲག་པོའི་དམག་མིས་དམ་དྲག་གི་རྣམ་འགྱུར་ཤུགས་ཆེ་རུ་བཏང་བ།བཅས་ཀྱི་གནས་ཚུལ་ལ་བརྟེན་ནས་ས་གནས་བོད་མི་མང་ཆེ་བས་རྒྱལ་གཅེས་པ་ཐུབ་སྦེ་ལགས་ནས་རྒྱ་ནག་གཞུང་ལ་ངོ་རྒོལ་སྐད་འབོད་བྱས་པ་དངོས་སུ་མཐོང་མེད་ཀྱང་དུས་ཚོད་ཐུང་ཐུང་ནང་།རྒྱ་ནག་གཞུང་གི་ས་གནས་སུ་ཞི་དྲག་གི་ལས་དོན་སྒྲུབ་ངེས་ཚོའི་བྱེད་བབ་ཀྱི་རྣམ་འགྱུར་ལ་བརྟེན་ནས།བོད་དོན་སྐད་འབོད་བྱས་པ་དང་འཇུ་བཟུང་བྱས་པའི་གནས་ཚུལ་ཐོན་ཡོད་པ་ལས་སླ་པོར་ཤེས་ཡོད།སྐབས་དེ་དུས་སྤྲུལ་སྐུ་བསྟན་འཛིན་བདེ་ལེགས་རིན་པོ་ཆེ་སྐུ་བཀྲོངས་པ་དང་བརྒྱད་གཅིག་དམག་གི་དུས་ཆེན་སྲུང་བརྩི།རྒྱལ་གཅེས་དཔའ་བོ་རུང་རྒྱས་ཨ་གྲགས་ལགས་བཙོན་གྲོལ་བཏང་ནས་ཉིན་མང་པོ་ཕྱིན་མེད་པ་བཅས་ཀྱི་གནས་ཚུལ་ལ་བརྟེན་ནས།སྐབས་དེར་དམ་དྲག་ཡོད་བཞིན་པ་དེ་རྣམས་དམ་དྲག་ཤུགས་ཆེ་རུ་བཏང་ཡོད་པ་རེད།།